safouaneb/arywiki huggingface dataset:
سعيد بنجبلي

سعيد بن جبلي (مزيود ف 9 ماي 1979 ف ولاد فرج، توفى ف 2 ابريل 2025 ف بوسطن ف لميريكان) مدوّن و كاتب راي و ناشط مغربي عندو اهتمام كبير ب حقوق الانسان. كان من بين لمؤسسين و ابرز لوجوه ف حركة 20 فبراير اللي دارت احتجاجات ف 2011 ف المغرب و كان كايسيّر الصفحة د فيسبوك ديالها، عتابراتو مجلة اكسپريس الفرانساوية من بين اكتر 100 مغربي عندهم تاتير ف عام 2011. بشكل عام كان كيتّعتابر من اهم الشخصيات ديال لويب المغربي ف عوام 2010. بنجبلي كان كيعاني من مرض تنائي القطب، و الصحة العقلية ديالو تدهورات فالسنوات لي قبل الموت ديالو، خصوصا بعدما هاجر للميريكان. حياتو. ف لبدية د عوام 2000، بنجبلي كان عضو ف شباب جماعة لعدل و لاحسان الصوفية، و كانو عندو مواقف سلفية. عندو ليصونس ف الهندسة الكيميائية و السوفتوير، و ديپلوم ف الدراسات الاسلامية من جامعة بوشعيب الدكالي ف مدينة الجديدة. بسباب النشاطات النقابية و الطلابية ديالو، تّعتاقل ل مدة 5 شهور و تّطرد من كلية الشريعة و القانون ف فاس، حيت كان قاد لاحتجاجات الطلابية ضد التخلي على مجانية التعليم. بنجبلي بدا التدوين ف انتيرنيت ف 2005. كان عضو مؤسس ديال جمعية المدونين المغاربة و تّنتاخب رئيس ديالها ف الجمع لعام اللول لي تدار ف 4 ابريل 2009، و عضو مؤسس ديال اتحاد المدونين العرب ف 2010 و كان مسؤول اعلامي ديالو. ف 2011، علن بنجبلي بلي مابقاتش عندو علاقة مع جماعة لعدل و لاحسان، و بلي هوّ مسلم عادي و ماشي اسلامي. بعدما هاجر للميريكان، ڭال بلي خرج من لاسلام. ف كتابو "صورة الله في القران والسنة" لي بان ف معرض الدارلبيضا، شرح بنجبلي لمواقف ديالو على لاساس ديال لاحاديت النبوية، التصورات ديال لمداهب الاسلامية، لاحدات التاريخية و التامّلات ديالو. بعدما هاجر للميريكان، لوضعية الصحية د بنجبلي خيابت. لوفاة ديالو. على حساب مصادر صحافية، توفى سعيد بنجبلي منتاحر بعد معاناة معا مرض لبيپولير (تنائي لقطب). قبل ما يموت خلّا برية د لوداع لي تنتاشرات ف فيسبوك، لي ڭال فيها بلي مرض لبيپولير هوّ لي قتلو، و بلي بغى لڭسدة ديالو تّحرق، حيت ماخلاش مقدار كافي د لفلوس باش يدّيو لڭسدة ديالو للمغريب و يدفنوه. ف هاد لبريّة طلب السماحة من عائلتو، مراتو و ولدو الصغير. ف 9 ابريل 2025، وصلات لڭسدة ديالو للمغريب، ب مجهود من مراتو، و تدارت ليه ڭنازة و تّدفن ف ولاد فرج، لموضع فين تزاد. لافكار ديالو. ف واحد التصريح، ڭال بنجبلي بلي ختار التدوين حيت لميديا التقليدية ماغاديش تقبل باش تنشر لافكار ديالو. و ڭال بلي ماكيعتابرش راسو "ملحد" ولّا "ربوبي"، و بلي كيرفض ببساطة لايمان ب شي حاجة لي "ماعندهاش دليل" على حساب لقول ديالو. بنجبلي عاود ڭال على راسو بلي راه نبي، و ڭال بلي "كولشي حمق، ولايني كانحاولو نخبيو لحماق ديالنا… خليه يبان. اغلبكم ماكيزعموش يخليو الناس يشوفو لحماق لي فيهم، وخا كاينين شي وحدين زاعمين. (نتا) ماتقدرش يواجه لمجتمع ب عيوبك، و انا كانواجه لمجتمع ب عيوبي، ب الصلعة ديالي، و سناني لمعوّجين، و جبهتي و لهجتي، و لوغتي و نقائصي. عندي الزعامة حيت ماعندي مانخسر، و يلا عندي مانخسر غادي نخسرو… لعام لي فات ولاو عندي متابعين لي بغاو يردوني مفكر و فيلسوف فا خرجت ليهم من الجنب و وليت نبي، حيت ماشي نتوما لي غادي تردوني فيلسوف ولّا مفكر، و ماكيهمنيش هادشي. بغيت نكون هبيل. "
شريف جابر

شريف جابر عبد العظيم بكر (تزاد ف 10 فبراير 1993 ف مصر) ومشهور ب شريف جابر، هوا يوتوبر ومدون و ناقد ديني (خصوصا لاسلام) مصري. حياتو. شداتو السلطات لمصرية نهار 27 اكتوبر 2013 و تاهماتو ب لالحاد. و ڭالت بلي راه فات حدودو على لاسلام، و بلي كايهدد الامن القومي لمصري بسباب داكشي لي تايدير. و عتابرات السلطات لمصرية بلي هادشي اجرام و خاصو يتعاقب، و ما خرج من لحبس حتى دفع غرامة و قال بلي عدبوه فلحبس. و عوتاني تشد نهار 2 ماي 2018 و تقريبا بنفس التهم باش تشد لمرة اللولة (تهمة مخالفة لاراء ديالو للقانون). ومن بعد مادازت شهرين لي غبر فيها، لمتابعين ديالو تقلقو فيها حيت تشد غي حيت عبر على راي ديالو. و موراها لاح جابر ڤيديو ف بدية د شهر يوليوز 2018 بعنوان "قصة ملحد مسجون" ڭال بلي راه خرج من لحبس و دوى على كيفاش دوز لحبس و بلي هادشي راه ضلم. ف قناة جابر ف ليوتوب (سميتها: Sherif Gabir) عندو فيها كتر من تلتميا الف ابوني وكتر من ستا وعشرين مليون مشاهدة. شارك ف منتدى الاعلام العالمي ف عام 2016 ف مدينة بون لالمانية و بان ف مناظرة على برنامج مشهور "شباب توك" ف قناة دويتشه ڤيله، و دابا باقي تايلوح ڤيديوات ف قناتو بعض لمرات كايخدم سخرية و بعض لمرات كايكون بجدية باش كاينتاقد الدين لاسلامي.
لجمعية لمغريبية د حقوق لإنسان

لجمعية لمغريبية د حقوق لانسان (بلامازيغية: ⵜⴰⵎⵙⵎⵓⵏⵜ ⵜⴰⵎⵖⵔⵉⴱⵉⵜ ⵏ ⵉⵣⴻⵔⴼⴰⵏ ⵏ ⵓⴼⴳⴰⵏ، ب لفرانساوية: AMDH)، ولاّ لجمعية لمغربية د حقوق بنادم، هي جمعية مغريبية مستاقلة تاسسات نهار 24 يونيو 1979، و لهدف ديالها هو تدافع على حقوق لانسان و لحقوق لفردية ف لبلاد. لجمعية عندها 96 فرع مقسومين على 10 د لجهات، و مسجلين عندها كتر من 12000 عضو ف لمجموع. لجمعية عندها صفة ديال لمنفعة لعامة خداتها ف عام 2000، و داخلة مع لفيديرالية الدولية د حقوق لانسان. من 2007 ل 2013 كانت خديجة الرياضي هي الرئيسة د لجمعية. الرئيس من 2019 لدابا هو عزيز غالي. لاهداف. لاهداف د لجمعية لمغربية د حقوق لانسان هي تدافع على لحقوق و لحريّات لاساسية اللي مقيّدة ف الدستور د لمغريب و ف لبيان لعالمي د لحقوق د بنادم. من بين لحقوق اللي كادّافع عليها لجمعية:
طبون

طّبّون هوّا مصطلح زنقاوي مغريبي كيتّقصد بيه لبشتير ؤلا لعضو تّناسلي د لمرا، ؤ هوّا من اقبح سّبّات لّي كاينين ف لقاموس زّنقاوي لمغريبي. لاصل د لكلمة. هاد لمصطلح يقدر يكون لاصل ديالو من لعربية "" (شوف ) لي كاتعني حفرة سخونة فين كاتكون لعافية د الطياب. عند التوانسا "طابون" نوع د لخبز. "طبون" عندو موقابيلات خرين ب الداريجة، لبعض منهوم زنقاوي بحال "تفوش"، "تينة" و "حتون"، و لبعض لاخور مقبول كتر ف لهضرة لعادية بحال "حجر". كلمة "تينة" جات من لعربية و كاتعني "مؤخرة". و حتون، حتشون ؤلا حتنون جات من لامازيغية "احتشون". تخدام. بزاف د لعيبارات د سّبان ف دّاريجة كيتركّبو ب ستيعمال هاد لكلمة. تّخدام ديالها ف اطار عومومي، سيرتو ف تّلفازة ؤلا لاعلام بشكل عام كيتّعتابر طابو، بحال بزاف د لكلمات زّنقاويين لخرين، ولاكين بعض لاعمال لادابية ؤ لمسراحية ف لمغريب، حاولات تكسر هاد طّابو، ؤ تخدّمو سوا ف لعناوين ؤلا ف نّص ديالها. بحال مسرحية "ديالي" من اخراج لفنانة لمغريبية نورية بن براهيم ؤ تمتيل فرقة اكواريوم، لي تشهرات ب سميت "الطبون ديالي". لمشاركين ف هاد لمسرحية تعرّضو ل سّبّان ؤ تّهديدات بعدما تعرضات على لخشبة ف يونيو 2012.
ڤاجينة

لڤاجينة (ب نݣليزية Vagina) هيّا پارتية عضلية مطّاطة كاينة لداخل ديال لجهاز تّناسلي نّتوي. سّمية. كلمة "ڤاجينة " موخودة من لّاتينية، كيما خداوها لوغات ؤروپيين بحال لفرانساوية ؤ نّݣليزية، ب عتيبار بلي بحال كيما ف دّاريجة، لكلمة لاصلية ف هاد لّوغات كاتكون زنقاوية ؤ قبيحة.
أديس أبابا

اديس ابابا (كاتكتب اديس ابيبا ف لهيئة الاتيوپية ف لخرائط دياولها) تاسسات ف عام 1886، و كاتعني بالامهرية هيا زهرة لجديدا. (ف للوغات الاتيوپية بحال الجعزية: ኣዲስ ኣበባ) وهيا لعاصيمة د اتيوپيا و ليتيحاد ليفريقي، و هيا اكبر مدينة ف اتيوپيا، فيها 2. 738. 248 واحد على حساب تعداد السكان فعام 2007. كاين لي تايقول عليها بلي هيا عاصمة افريقيا ؤلا "العاصمة الافريقية". لمدينة كايسكن فيها ناس من بزاف د لمناطق من اتيوپيا و مخلطا لدرجة فيها 80 جنسية و 80 لوغة كيدويو بيها و كاينتاميو لبزاف د لطوائف الدينية. كاتواجد اديس ابابا على علو د 2، 300 ميترو، لي كايخليها خامس اعلى عاصمة ف لعالم.
نايروبي

نايروبي هيا عاصيمة د كينيا، و اكبر مدينة تماك، وكايسكن فيها 3، 138، 295 واحد على حساب ليحصائيات تدارت ف 2009. تخادت سمية د نيروبي من لوغة لماساي و بضبط من كلمة "انكارا نايروبي" ولي تاتعني (بلاصا لي كايكون فيها لما لبارد)، وتشهرات لمدينة بسميت "لمدينة لخضرا تحت الشمش"، و فجناب د لمدينة كاين لبني لعصري بحال لڤيلات و ديورا كلاص.
أونو

اونو هيا لعبة د لكارطات مشهورة ف لعالم كايلعبوها جوج د ناس و لا كتر. اونو (UNO) الاصل ديالها من لميريكان و لكن كلمة اونو كاتعني "واحد" بلوغة صبليونية و طاليانية. شركة ماتيل هيا لي تاتصوب لكارطات د لاونو بدات فعام 1992. و لقوانين د للعبة ماصعيباش دغيا كايتعلمو ليها ناس. الوان. لخضر، لحمر، صّفر، زّرق هز 2. الا لاح لاعب كارطا د "هز 2" كايهز لي نوبتو جايا 2 كارطات ولكن الا كان تا لي نوبتو جايا عندو كارطا "هز 2" كايقدر يحطها و غايهز لي نوبتو جايا 4 د لكارطات و كاتبقا غاديا هاكا. هز 4 (و نبدل لون). الا لاح لاعب كارطا د "هز 4" كايهز لي نوبتو جايا 4 لكارطات ولكن الا كان تا لي نوبتو جايا عندو "هز 4" كايقدر يحطها و يبدل لون و غايهز لي نوبتو جايا 8 و كاتبقا غاديا هاكا. يمكن تحط كارطا "هز 4" فوق من كارطا "هز 2" و يعتق لاعب راسو و لكن مايمكنش تحط كارطا "هز 2" فوق من "هز 4" حيتاش 4 صحح من 2. بدل لون. كايحط لاعب لكارطا "بدل لون" و يبدل ل لّون لي بغا. قلب ضور. الا حط لاعب لكارطا قلب ضورا ( كايكونو جوج حالات). الا كانو كتر من جوج د لعابا و كان نوبا لي جايا من ليمن كاتقلب و كاتولي من ليسر (يعني لي حط لكارطا قبل من تحط لكارطا قلب ضورا) و هيا غاديا بحال هاكا. الا كانو غي جوج لعابا و حط لاعب لكارطا د قلب ضورا كايعاود يلعب حيتاش كاترجع لي نوبا. وقف. الا حط لاعب كارطا وقف خاص لي نوبتو جايا يوقف و ما يدير والو و ماعندوش لحق يحط فوق من كارطا وقف ب كارطة وقف اخرا ( يعني كايتبنج انهو يدير ايا حاجة) و حتى الا كانو غي جوج لعابا كايوقف و كايعاود يلعب لي حط كارطا وقف. طريقة كفاش كاتلعب. كايفرقو لݣاع لعابا 7 د لكارطات و كاتحط ف وسط لقاعة كارطا وحدا و باينا للعابة و خاص يتحط نفس لون ؤ لا نفس رقم د لكارطا والا مالقا مايحط كايهز كارطا وحدا من كارطات دسوكور و يقدر يحطها الا كانت مناسبة و خاص تقول اونو قبل ماتحط لكارطا قبل لخرا و الا حصلوك انك حطيتي لكارطا قبل لخرا بلا ماتقول اونو كاتهز بزز 2 كارطات و الا بغيتي تربح خاص تخوي لكارطات كاملين من ايديك نتا لول.
فن د روايس

روايس ؤلا فن تيرويْسا (بتشلحيت: ⵜⵉⵕⵕⵓⵢⵚⴰ) هيا واحد لموڤمو مزيكي و شيعري بلدي بان فبلاد سوس فوسط لمغريب و اللي كايتسما لهيه ب امارݣ ن الروايس، هاد النوع من لغنا زداهر فلقرن عشرين ولايني على ماتقال امارݣ بان من عصور غابرة واخا ماكاين حتا شي اتر علا ؤصولو ولاّ لوقيتة بالضبط اللي بان فيها. حݣا، هاد لفن لفريد كايدوي على شلا مواضيع اللي خلاتنا نفهمو ولا علقليل تكون عندنا تخميمة على كيفاش سواسا كانو كايفكرو فداك الزمان. امارير (مول امارݣ) ؤلا الرايس ماكانش غير كايوصف ولا كايعاود لخبّير ولا كايعبر على حواسو ولايني كان كايعطي حتا النصايح و كايكومونطي على وقايع زمانو، خلاص كانت فلسافة بلمعنة دلكلمة. فلغالب، امارݣ كايتلعب فالدواور اللي كاينين فݣاع سوس شوف حتا السواحي دلمدون لقدام لقراب لهاد لبلايص بحال الساحة ديال جامع لفنا فمراكش و الساحة ديال اساراݣ فتارودانت، و بلا مانساو تيزنيت اللي عطات الرايس الحاج بلعيد اللي كايتعتابر هوا لقيدوم ديال هاد لفن. امارݣ دالروايس معا لالة دالريباب ولاو بصاح رشمة اولّا رمز تاقافي ديال سوس. دابا هاد لغنا زاد تطور ؤ ولّاو ݣاع روايس مجموعين على شكل ديال سمفونيات و كاتسما ب "الموݣار ن الروايس"، زعما لملݣا د الروايس.
كاردانو

كاردانو (ب نّݣليزية Cardano، تّيكر ADA) پلاطفورم عامة د لبلوكتشيين لامركزية ؤ ب مصدر محلول تختارعات ف 29 شتنبر 2017 من طرف تشارلز هوسكينسون. كاردانو مبازية علا طّيكنولوجيا د لپروڤ د لميزة، كتستعمل ف تطبيقات ديال كونطرات دّكية ؤ مطلوقة ب ترخيص د ام اي تي ؤ ترخيص د سوفتوير اپاتشي ڤيرسيون 2. 0. لبيع ؤ شّرا ديال هاد لعملة كيطرا ف سيتات بحال ايطورو ؤ باينانس.
بيتكونيكت

بيتكونيكت (ب نّݣليزية Bitconnect، تّيكر BCC) كريپطوعملة سكامية تدارت ف 15 فبراير 2016 من طرف ساتيش كومبهاني. شّركة لي كانت مسيّرة هاد لكريپطوصولدي ؤ لمؤسس ديالها تعرّضو ل موتابعات قانونية ب تهمة د تّقوليب لمالي. بيتكونيكت كانت مبازية علا طّيكنولوجيا د لپروڤ د لميزة، تّطوير ديالها دّار ب سي++ ؤ كانت مطلوقة ب ترخيص د ام اي تي. لپروجي تسد ف 16 يناير 2018.
نيو

نيو (ب نّݣليزية NEO، تّيكر NEO) پلاطفورم د لبلوكتشيين لامركزية ؤ ب مصدر محلول تختارعات ف 2014 من طرف دا هونݣفي ؤ ايريك جانݣ. نيو مبازية علا طّيكنولوجيا د لپروڤ د لميزة، بلوكتشيين ؤ لكونطرات دّكية ؤ مطلوقة ب ترخيص د ام اي تي. لبيع ؤ شّرا ديال هاد لعملة كيطرا ف سيتات بحال بيتيفيكس، ايطورو ؤ باينانس.
كوداككوين

كوداككوين (ب نّݣليزية KodakCoin) كانت كريپطوعملة تختارعات ف 01 يناير 2018 من طرف شركة كوداك ؤ شركة رايد. كوداككوين مبازية علا طّيكنولوجيا د بلوكتشيين، كان لغراض ديالها باش تّستعمل ف تطبيقات ديال لمجال د لفوطوݣرافيا ؤ خدات لالهام ديالها من اثيريوم. لپروجي تسد ف 2020 من بعد ما بان ل شركة كوداك ديال لفوطوݣرافيا بلّي ماغادي فين.
تيذر

تيذر (ب نّݣليزية Tether، رّمز ₮، تّيكر USDT) كريپطوتابتة مربوطة معا دّولار لميريكاني تختارعات ف 1 نونبر 2015 من عند ج. ر. ويليت، بروك پيرس ؤ كريݣ سيلارز. لبيع ؤ شّرا ديال هاد لعملة كيطرا ف سيتات بحال باينانس ؤ كوينبييز.
تيزوس

تيزوس (ب نّݣليزية Tezos، رّمز ꜩ، تّيكر XTZ) ريزو ديال لبلوكتشيين مبني علا لپيرتوپير، ب مصدر محلول تختارعات ف 03 غشت 2014 من طرف ارثر ؤ كاثلين برايتمان. تيزوس مبازية علا طّيكنولوجيا د لپروڤ د لميزة، كتستعمل ف تطبيقات ديال كونطرات دّكية، تّطوير ديالها دّار ب لّونݣاج ؤكامل، مطلوقة ب ترخيص د ام اي تي ؤ خدات لالهام ديالها من زيكاش، ايثيريوم ؤ مونيرو. لبيع ؤ شّرا ديال هاد لعملة كيطرا ف سيتات بحال باينانس، كوينبييز ؤ كراكن.
ستيم

ستيم (ب نّݣليزية Steem، تّيكر STEEM) سيت ديال لبلوݣاج ؤ صوشل ميديا كيجازي لمستخدمين ديالو علا زّيادة ؤلا تّعديل ديال لمحتوى، ب كريپطوعملة ب نفس سّمية تختارعات ف 24 مارس 2016 من طرف شركة ستيميت. ستيم مبازية علا طّيكنولوجيا د لپروڤ د لميزة ؤ بلوكتشيين، تّطوير ديالها دّار ب سي++ ؤ مطلوقة ب ترخيص د ام اي تي.
ڤيرتكوين

ڤيرتكوين (ب نّݣليزية Vertcoin، تّيكر VTC) هيّا كريپطوعملة تختارعات ف 08 يناير 2014 من طرف پورامين اينسوم. ڤيرتكوين مبازية علا طّيكنولوجيا د لبروڤ د لخدمة ؤ مطلوقة ب ترخيص د ام اي تي.
إيثيريوم كلاسيك

ايثيريوم كلاسيك (ب نّݣليزية Ethereum Classic، تّيكر ETC) هيّا كريپطوعملة تختارعات ف 30 يوليوز 2015 من طرف ڤيطاليك بوتيرين ؤ ݣاڤين وود. ايثيريوم كلاسيك مبازية علا طّيكنولوجيا د لبروڤ د لخدمة، بلوكتشيين ؤ لحساب لموزّع، كتستعمل ف تطبيقات ديال كونطرات دّكية، تّطوير ديالها دّار ب سي++، راست ؤ ݣو ؤ مطلوقة ب تّرخيص لعمومي صّغير د ݣنو. لبيع ؤ شّرا ديال هاد لعملة كيطرا ف سيتات بحال باينانس ؤ كوينبييز.
إيوطا

ايوطا ؤلا ميوطا (ب نّݣليزية IOTA، تّيكر IOTA ؤلا MIOTA) هيّا كريپطوعملة تختارعات ف 11 يونيو 2016 من طرف داڤيد سونستيبو، دومينيك شينر، سيرݣي ايڤانتشيݣلو ؤ سيرݣي پوپوڤ. ايوطا مبازية علا طّيكنولوجيا د لكناش لموزع من نوع "تانݣل"، كاتستعمل ف تطبيقات ديال لانترنيت د لحاجات، مطلوقة ب تّرخيص لعمومي صّغير د ݣنو ؤ خدات لالهام ديالها من بيتكوين. لبيع ؤ شّرا ديال هاد لعملة كيطرا ف سيتات بحال ايطورو ؤ باينانس. سّمية ديال ايوطا جات من لحرف ليوناني ايوطا.
بيتكوين كاش

بيتكوين كاش (ب نّݣليزية Bitcoin Cash، تّيكر BCH) فورك ديال لبيتكوين تختارعات ف 01 غشت 2017. بيتكوين كاش مبازية علا طّيكنولوجيا د بلوكتشيين، تّطوير ديالها دّار ب سي++ ؤ خدات لالهام ديالها من بيتكوين. لبيع ؤ شّرا ديال هاد لعملة كيطرا ف سيتات بحال باينانس ؤ كوينبييز.
فايلكوين

فايلكوين (ب نّݣليزية Filecoin، رّمز ⨎، تّيكر FIL) سيستيم د لخلاص ديجيطالي ؤ كريپطوعملة ب مصدر محلول تختارعات ف 15 يوليوز 2014 من طرف خوان بينيت. فايلكوين مبازية علا طّيكنولوجيا د لبروڤ د لبلاصة ؤ بلوكتشيين ؤ كتستعمل ف تطبيقات ديال سيستيم د لفيشيات. لبيع ؤ شّرا ديال هاد لعملة كيطرا ف سيتات بحال كوينبييز.
بيتكوين ݣولد

بيتكوين ݣولد (ب نّݣليزية Bitcoin Gold، تّيكر BTG) فورك ديال لبيتكوين تدار ف 24 اكتوبر 2017. بيتكوين ݣولد مبازية علا طّيكنولوجيا د لبروڤ د لخدمة، بلوكتشيين ؤ لپيرتوپير، تّطوير ديالها دّار ب سي++ ؤ كيوت، مطلوقة ب ترخيص د ام اي تي ؤ خدات لالهام ديالها من بيتكوين. رّيزو ديال بيتكوين ݣولد عانا من جوج د لهجمات د 51% ف ماي 2018، ؤ ف يوليوز 2020.
پيطرو

پيطرو ؤلا پيطرومونيدا (ب نّݣليزية petro، رّمز ₽، تّيكر PTR) كانت كريپطوعملة تختارعات ف 20 فبراير 2018 من طرف لحكومة د ڤينيزويلا. لپروجي تسد ف 1 غشت 2018. پيطرو تعلن عليه ف دجنبر 2017، ؤ كان مفترض بلي غادي يكون مدعوم ب لپيطرول ؤ لمعادن ديال ڤينيزويلا، ؤ لغرض منو كان باش يفانتي لعقوبات لقتيصادية لّي فرضاتها لميريكان.
ڤورج

ڤورج (ب نّݣليزية Verge، تّيكر XVG) هيّا كريپطوعملة تختارعات ف 2014 من طرف جاستن سونيروك. ڤورج مبازية علا طّيكنولوجيا د لبروڤ د لخدمة.
طرون

طرون (ب نّݣليزية TRON، تّيكر TRX) سيستيم د تّشغيل ؤ كريپطوعملة تختارعو ف 01 يوليوز 2017 من طرف جاستن سون. مطلوق ب تّرخيص لعمومي صّغير د ݣنو. لبيع ؤ شّرا ديال هاد لعملة كيطرا ف سيتات بحال بيتيفيكس ؤ ايطورو.
فيرو

فيرو ؤلا زيكوين (ب نّݣليزية Firo ؤلا Zcoin، تّيكر FIRO) هيّا كريپطوعملة تختارعات ف 28 شتنبر 2016 من طرف پورامين اينسوم. واحد من لاهداف ديال هاد لمشروع د لكريپطو هوّا باش تحافض علا لخصوصية بشكل كبر، تّطوير ديالها دّار ب سي++، پايثون، ݣو، جاڤاسكريپت ؤ لونݣاج سي، مطلوقة ب ترخيص د ام اي تي ؤ خدات لالهام ديالها من بيتكوين.
تشيينلينك

تشيينلينك (ب نّݣليزية Chainlink، تّيكر LINK) هيّا كريپطوعملة تختارعات ف 2017 من طرف سيرݣي نازاروڤ، اري جوويلز ؤ ستيڤ ايليس. تشيينلينك مبازية علا طّيكنولوجيا د بلوكتشيين، تّطوير ديالها دّار ب صوليديتي ؤ ݣو ؤ مطلوقة ب ترخيص د ام اي تي. لبيع ؤ شّرا ديال هاد لعملة كيطرا ف سيتات بحال كوينبييز.
داي

داي (ب نّݣليزية Dai، تّيكر DAI) كريپطوتابتة مربوطة معا دّولار لميريكاني تختارعات ف 18 دجنبر 2017 من طرف مؤسسة د ميكيرداو (MakerDAO). داي مبازية علا طّيكنولوجيا د لكونطرات دّكية، تّطوير ديالها دّار ب صوليديتي ؤ خدات لالهام ديالها من ايثيريوم. لبيع ؤ شّرا ديال هاد لعملة كيطرا ف سيتات بحال كوينبييز.
تشيا

تشيا (ب نّݣليزية Chia، تّيكر XCH) هيّا كريپطوعملة تختارعات ف 2017 من طرف برام كوهين. تشيا مبازية علا طّيكنولوجيا د لبروڤ د لبلاصة ؤ بلوكتشيين، كتستعمل ف تطبيقات ديال حفض طّاقة ف تّعدين ؤ تّطوير ديالها دّار ب سي++، پايثون، جاڤاسكريپت ؤ لونݣاج سي.
ريپل

ريپل (ب نّݣليزية Ripple، تّيكر XRP) سيستيم د لخلاص ؤ تّبادل د لعملات تختارعات ف 2012 من طرف مختبر د ريپل. تّطوير ديالها دّار ب سي++ ؤ مطلوقة ب تّرخيص د لكونصورتيوم د سّيستامات د لانترنيت.
نييمكوين

نييمكوين (ب نّݣليزية Namecoin، رّمز ℕ، تّيكر NMC) هيّا كريپطوعملة تختارعات ف 16 شتنبر 2009 من طرف ڤينسنت دورهام. نييمكوين مبازية علا طّيكنولوجيا د لبروڤ د لخدمة، تّطوير ديالها دّار ب سي++، مطلوقة ب ترخيص د ام اي تي ؤ خدات لالهام ديالها من بيتكوين.
درهم مغريبي

دّرهم (ب لامازيغية ⴰⴷⵔⵀⵎ) هوا لعملة رّسمية لي معتامدها لمغريب من عام 1959، ؤ كايكون ف دّرهم لمغريبي 100 سانتيم (كيتسما حتا فرانك) ؤلا 20 ريال. ؤ دار سّكة لي كاينا ف الرباط هيا لي كاتعطي ل بنك لمغريب لوراق د لفلوس و شّقفات، ؤ لي تاهيا كاتعاود تصيفطها ل ݣاع لاجونصات لبنكية لمغريبية. سيعر الصرف ديال الدرهم لمغريبي كيتحدد ف بانضة ديال التقلبات ديال 5 ف المية مقارنة مع سيعر مركزي كيحددو بنك لمغريب، على ساس سلة ديال الصولدي كتكون من 60% د لقيمة د اليورو و 40% د لقيمة د الدولار لميريكاني.
درهم

درهم سمية كاتقال على نوع د لفلوس لي كاتعمل بيها شي دول قلال فلعالم و اغلبيتها فشمال افريقيا و شرق الاوسط. تاريخ. درهم هيا كلمة مشتقة من كلمة "δραχμή دراخما" ب ليونانية لقديمة ؤ تستخدم درهم كا فلوس من لفترة د قبل لميلاد. يلا جمعتي كلمة درهم كاتعطيك دراهم. درهم فلوس. حاليا دول لي كاتخدم فلوسها بسميت الدرهم هيا : اما دول لي كاتخدم لاجزاء د فلوس ديالها ب الدرهم لي هيا: الدينار الليبي لي كايتكون من الف درهم. الريال القطري لي كايتكون من مائة درهم. الدينار الاردني لي كايتكون من عشرة دراهم، و الدينار فيه 10000 فلس وكاينا شقفة ب 100 فلس، و ديك شقفا د ميات فلس كاتسمى درهم. الساماني الطاجيكي و كايتكون من ميات درهم.
شطرنج

شطرنج هيا لعبة ديال سّطراتيجية كايلعبوها جوج لعابا علا طبلة د شطرنج. وهاد طبلة كاتكون مربعة و فيها 64 مربع، كايلعبو الشطرنج ملايين دناس ف لعالم منهم لمعلمين و لي يلاه باديين يعني مخلطة دّعوة حيت كايلعبها صّغير و لكبير، لمرا و رّاجل، و تقريبا شي 605 مليون واحد كايلعبو الشطرنج ديما. و كاتكون كل لاعب فلماتش عندو 16 پياسة دشطرنج: و كل واحد من هاد ستة د لپياسات مختالف ف تّحركات دياولو. وكايتعتابر لوزير (لماليكة) هوا اقوى پياسة و لبيدق هوا ضّعيف فيهم، ولهدف ف هاد لوعبة هيا تخنق لملك (سميتها ايشيك) لي ضدك، و فنفس لوقت تحطو ف تهديد دشي پياسة ديالتك باش ماعندو فين يتحرك و يخسر. و كايبقاو لّعابا ببعضياتهم مرة يهجم بلپياسات لي عندو و مرة يدافع على لپياسات لي عندو، ويمكن لي ضدك يستسلم بخاطرو و يسلم عليك وغالبا كايديرها منين كايشوف راسو وحل وحلا دبصح ولا مشاو لو بزاف د لپياسات، كيما ممكن يسالي لماتش بالتعادل.
إيشيك

ايشيك ؤلا كش لماليك (كاتختصر ل كش) كاين لي كايقول ليها تشيك و هاد لكمة كاتقال غي فشطرنج و بضبط فاش كايكون فيها لملك مهدد ف لخطوة جايا ؤ والابدا على لاعب لي مهدد فلخطوة جايا ديالتو انو يحركو باش يحيد عليه التهديد و عندو اما يحرك لملك فمربع مامن ؤلا يحميه بپباسا خرى لي كاتقطع لمسار د لپياسا د لي كايهددو بيها وفاش كاتكون هاد لخطوة ماكايناش و كايكون لملك مهدد ومحاصر ف نفس لوقت فا هنا كايسالي لماتش و كايموت لملك (كاتسمى ايشيك ماط) و كايتسالمو مع بعضياتهم.
فالون ݣونݣ

فالون ݣونݣ ؤلا فالون دافا هي حركة روحانية جديدة. لي هونݣ جي بدا لحركة ف سّنوات د 1990 ف شّينوا، ؤ هيّا دابا عندها سيَيج ديالها ف نيويورك. ف 1999، قدّرات لحوكومة د شّينوا بلي كاينين 70 مليون د لاتباع ديال فالون ݣونݣ. ف ابريل 1999، كتر من عشرالاف ديال لاتباع تضاهرو قريب من لمركز د لحوكومة ف پيكين، ؤ ف يوليوز، لحزب لشيوعية تحت جيانݣ زيمين بدا حملة ديال قمع ؤ ديال پروپاݣاندا ضد فالون ݣونݣ. ليوم، بزاف د لاتباع ف شّينوا كيتعرضو ل نتيهاكات ديال حقوق لانسان. لحركة د فالون ݣونݣ عندها بزاف ديال شّبكات ف لميريكان، فحال "ذي ايپوك تايمز" (The Epoch Times) – لّي هوّا جورنال كيروّج ل سّياسة ليمينية ؤ نضريات لمؤامرة – ؤ "شن يون" (Shen Yun).
طايوان

طّايوان، رسميا جمهورية د شّينوا (ب شينوية 中華民國، پينيين: "Zhōnghuá Mínguó")، هي بلاد معتارف بيها جزئياً، وهي كاتحكم لجزيرة ديال طّايوان (فورموسا) ف شرق اسيا، بحق هي كاتحكم تا لجزر ديال پينݣهو، و ماتسو، و كينمن. تاتحدّها الشينوا من الشمال لغربي، الجاپون من الشمال الشرقي، لفيليپين من لجنوب، و لمحيط لهادي من الشرق. تيسكنو فيها 23. 57 مليون واحد. لعاصمة ديالها هي تايپي، و لمدينة لكبيرة ديال لبلاد هي نيوتايپي. لجزيرة ديال طّايوان كانت محتلة تحت لهولانديين من عام 1624 حتا لعام 1662، وعاوتاني من لعام 1664 حتا لعام 1668، و من بعد كانت محتلة تحت لسلالة د تشينݣ من 1683 حتا لعام 1895 منين لجاپون حتلات لجزيرة. ف 1911، ملّي وقعات تورة د شينهاي بدات لجمهورية د شّينوا، و تسالات السلالة د تشينݣ. من بعد لحرب لعالمية التانية، حتلات لجمهورية د شّينوا لجزيرة ديال طّايوان. ف 1949، ربح لحزب الشيوعي ف لحرب لاهلية الشينيوية و دا لبر لرئيسي د شّينوا، و مشات لجمهورية د شّينوا للجزيرة من بعد. من ديك الساعة و طايوان تاتعتابر راسها مستاقلة. لعلاقات بين شّينوا ؤ طايوان. طايوان كتعتابر راسها مستاقلة و شينوا كاتعتابر طايوان طرف من لاراضي ديالها. ف 2 غشت 2022 زارت لمومتيلة رّسمية ديال مجلس نّواب لميريكاني نانسي پيلوسي طايوان، واخا شينوا كانت حدّرات لميريكان من هاد زّيارة. و باش يردو عل لميريكان شينوا دارو مناورات عسكارية ف لبحورا لي ضايرين ب طايوان. هادي كانت اكبر مناورات عسكارية شينوية من لازمة د صّوارخ د 1995. على حساب لمسؤولين طّايوانيين، شّينوا سيفطات تا 21 طيارة حربية لي دازو فوق لمجال لجوي ديال طايوان.
حمادي عمور

حمادي عمور هوا ممتل مغريبي تزاد فمدينة فاس ف 1931 و مات ف 14 ماي 2021 (90 عام) فصبيطار ف الدار لبيضا بعد ماكان مقاتل مع لمرض ديالو، بدا حمادي تمتيل فلول ف لمسرح لهواة عام 1948 فاش متل انو ݣارصون ف مسرحية "انا القاتل"، و من بعد صوب فرقة المنار ف كازا فعام 1951 و كايتعتابر من اساطير لفن لمغريبي حيتاش وصل عدد لافلام و لمسلسلات لي شارك فيهم لكتر من 500 عمل فني و قدم تا برنامج "عالم الفنون" ف نهاية د لخمسينيات.
ليام هيمسوورث

ليام همسوورت، تولد ف 13 يناير 1990 ف ميلبورن، هو ممتيل ؤسطرالي. حياتو. تزاد ف ميلبورن ف لويلاية د ڤيكطوريا، ليام هيمسوورت هو ولد ليوني هيمسوورت، ؤستادة د نݣليزية ؤ ݣرايݣ هيمسوورت موستشار د لخدامي جتيماعية. عندو جوج خوت كبار: لوك ؤ كريس، لي حتا هوما ممتيلين. ليام هيمسوورت كان معروف ب دور ديال جوش طايلور ف سواپ ؤپيرا لؤسطرالي جيران (2007-2008)، ؤ دور د ماركوس ف لموسلسال لؤسطرالي دا اليفانت پرينسيس (2008-2009). ف سينيما، كان معروف ب دور ديال ويل بلاكيلي ف لفيلم درامي لغنية لخرة (2010) ؤ دور د ݣايل هاوتورن ف تلاتية هانݣر ݣايمس.
لبشير السكيرج

لبشير السكيرج تزاد نهار لخميس 26 ماي 1939 ف طانجا، و مات نهار 28 يناير 2021 ف لميريكان، هوا ممتل مغريبي، متل فبزاف د لاعمال ف لمسرح و السينما و التلفازة، من بين اشهر اعمال لي دار: الحاج مختار الصولدي و فيلم لالة حبي و فيلم البحت عن زوج امراتي و سيتكوم حراز ايامي. لموت ديالو. مات السكيرج ف ليلة د لخميس 29 يناير 2021 (81 عام)، بسباب تاتيرات ڤيروس كورونا، ف مدينة اورلانضو لميريكانية، كان كايسكن فيها هادي اعوام، و بضبط فاش عتازل لفن.
تاعصرييت

تاعصرييْت ولّا لعصرانية ؤلا لحداتة هيّا مجموعة د لخاصيّات، بحال لكاراكطير، طريقة د تّفكير ؤلا د تّعامل، لقيمات، ؤ غيرهم كيتعتابرو عصريين ؤلا كينتاميو ل لفترة لحديتة ف تّاريخ، يعني من لبدية د لقرن لعشرين ل دابا. ب شكل خاص، تاعصرييْت هيّا حركة فلسفية ؤ فنية، بانت ف لّخر د لقرن تسعطاش ؤ لقرن لعشرين، ف لعالام لغربي، لّي تميّزات ب رغبة ف خلق شكال جديدة ديال لفن ؤ لافكار ؤ تّنضيم لجتيماعي، لّي كتعكس لموميّزات ديال لفترة صّناعية لعصرية لّي كانت بدات ديك سّاع.
مورعصرانية

لمور-عصرانية ؤلا لمور-حداتة () هيّ حركة فلسفية ؤ فنّية بدات ف نّص تّاني ديال لقرن لعشرين، جات من رّغبة ف تّبعاد علا لعصرانية ؤ خلق تيّار كيعكس تّطور لفيكري ؤ تّقافي ديال لعقود لّخرة، سيرتو ف لغرب. لمصطلح ب شكل عام كيشير ل جميع تّيّارات لّي بانو مورا لعصرانية، ؤ لخاصيّات ؤ التيجاهات ديالهم. بشكل عام لمنتاسبين ل لمور-عصرانية كيشككو ف لعقل لمنطقي ديال لعصرانية و لانوار، و كيعتابرو بلي لقوة السياسية و لاقتصادية هيّ لموطور لحقيقي ديال لعلاقات بين بنادم سيرتو ف السياق التاريخي لعام.
حزب لأصالة ولمعاصرة

حزب لاصالة ولمعاصرة (PAM) هوا حزب سياسي مغريبي. فؤاد علي الهمة، صاحب لملك محمد السادس و وزير الداخلية لخراني، بدا لحيزب ف غشت 2008. و خرجات بزاف دلهضرة من لمعارضين و صحفيين لغربيين كاتݣول بلي كيدعموهم النضام لملكي. قبل لحزب كانت كتلة برلمانية سميتها "لاصالة ولمعاصرة" و تا مؤسسة فكرية سميتها "حركة ديال كل الديموقراطيين"، وتا هوما تحت قيادة ديال فؤاد علي الهمة. لهدف ديال لحزب فلول كان باغي يواجه لحزب لاسلامي "لعدالة والتنمية" (PJD).
كبور أمازيغي

كبور لامازيغي ؤلا انزيض لامازيغي (سّمية لعلمية Atlantoxerus getulus) كايعيش غي ف جبال لاطلس ف لمغريب، و شوية ف لمناطق لغربية ف وسط الدزاير. كايتعتابر نوع لوحيد ف لفاميلة د اطلانتوكزيرس (كبور لارض لاطلسي). وهاد لحيوان لبزّولي (كايولد و كايرضّع وليداتو من لبزّولة) كاينتامي لفاميلة د لكبور. و معروف ان لكبور لامازيغي دغيا تقدر تعرفو حيتاش ودنيه صغار بزاف و لبطانة ديالتو لون ديالها غادي لون د رملة ف صحرا (لون دهبي غادي لقهوي) و عندو خطوطا كحلا فضهرو و حداهم خطوط بيضا.
كبور د سوس

لكبور د سوس (سّمية لعلمية Xerus erythropus erythropus) هوّا تحتنوع ديال لكبور د لّرض لمخطط (سّمية لعلمية Xerus erythropus) كاين ف سوس ف لمغريب، ؤ كانلقاوه حتا ف مناطق خرين ف غرب افريقيا، بحال ف موريطانيا.